|  |  |  |
| --- | --- | --- |
| **Οι Σεληνίτες** | | |
| **Α** |  | **Β** |
| Τα γένεια των Σεληνιτών τούς φτάνουν... | □ | * παρ' ἄλλων χρησάμενοι ὁρῶσιν |
| Όταν κοπιάζουν ή γυμνάζονται ... | □ | * πολλοὺς ἀποθέτους ἔχουσιν |
| Πώς είναι τα μάτια τους; | □ | * κεῖται ὑπὲρ φρέατος οὐ πάνυ βαθέος |
| Πώς βλέπουν άμα χάσουν τα μάτια τους; | □ | * γάλακτι πᾶν τὸ σῶμα ἱδροῦσιν |
| Τι διαθέτουν οι πιο εύποροι; | □ | * Τοὺς δὲ ὀφθαλμοὺς περιαιρετοὺς ἔχουσι |
| Πού βρίσκεται ο καθρέφτης; | □ | * μικρὸν ὑπὲρ τὰ γόνατα |
| Τι είδε όταν κοίταξε στον καθρέφτη; | □ | * οὐκέτι ἔχω εἰπεῖν |
| Τι ακούει κανείς αν κατέβει στο πηγάδι; | □ | * τοὺς οἰκείους ἐγὼ ἐθεασάμην καὶ πᾶσαν τὴν πατρίδα |
| Γνωρίζει αν τον βλέπουν οι δικοί του; | □ | * πάντων τῶν ἐν τῇ γῇ λεγομένων |

1. **Συνδύασε τις στήλες νοηματικά**
2. **Συνδύασε τις στήλες με βάση την ετυμολογική συγγένεια.**

|  |  |  |
| --- | --- | --- |
| **Α** |  | **Β** |
| φύουσιν | □ | * διαίρεση |
| ποσὶν | □ | * πάγος |
| πονῶσιν | □ | * απώλεια |
| πήγνυνται | □ | * φιλόπονος |
| περιαιρετοὺς | □ | * ποδήλατο, εμπόδιο |
| σφετέρους | □ | * εύχρηστος |
| ἀπολέσαντες | □ | * αυτοφυής |
| χρησάμενοι | □ | * σφετεριστής |
| κάτοπτρον | □ | * υποκείμενο |
| κεῖται | □ | * αποικία |
| ἀφίκηται | □ | * αντικατοπτρισμός |
| οἰκείους | □ | * άφιξη, ικανός |

1. **Να κάνετε τη σύνταξη στις μετοχές:**

(Τοὺς δὲ ὀφθαλμοὺς περιαιρετοὺς ἔχουσι) καὶ πολλοὶ τοὺς σφετέρους **ἀπολέσαντες** παρ' ἄλλων **χρησάμενοι** ὁρῶσιν. (Και τα μάτια έχουν πρόσθετα και πολλοί, αν χάσουν τα δικά τους, βλέπουν χρησιμοποιώντας αυτά που παίρνουν από τους άλλους.)

|  |  |  |  |  |
| --- | --- | --- | --- | --- |
| Μετοχή | Υποκ μετοχής | Υποκ ρήματος | Είδος σύνταξης (συνημμένη, απόλυτη) | Είδος μετοχής (χρονική, υποθετική, τροπική…) |
| **ἀπολέσαντες** |  |  |  |  |
| **χρησάμενοι** |  |  |  |  |

**Ενότητα 4η Οι Σεληνίτες**

|  |  |
| --- | --- |
| Καλὸς δὲ παρὰ Σεληνίταις νομίζεται, | Όμορφος κατά τη γνώμη των Σεληνιτών θεωρείται, |
| ἢν πού τις φαλακρὸς ἦ. | αν κάποιος είναι φαλακρός. |
| Καὶ μὴν καὶ γένεια φύουσιν μικρὸν ὑπὲρ τὰ γόνατα. | Και μάλιστα και γένια αφήνουν να φυτρώσουν λίγο πάνω από τα γόνατα. |
| Καὶ ὄνυχας ἐν τοῖς ποσίν οὐκ ἔχουσιν, | Και νύχια στα πόδια δεν έχουν, |
| ἀλλὰ πάντες εἰσὶν μονοδάκτυλοι. | αλλά όλοι είναι μονοδάκτυλοι. |
| Καὶ ἐπειδὰν ἢ πονῶσιν ἢ γυμνάζωνται, | Και όταν κοπιάζουν ή γυμνάζονται, |
| γάλακτι πᾶν τὸ σῶμα ἱδροῦσιν, | ιδρώνουν παράγοντας γάλα σ’ όλο τους το σώμα, |
| ὥστε καὶ τυροὺς ἀπ’αὐτοῦ πήγνυνται. | ώστε απ’ αυτό παρασκευάζουν τυρί. |
| Τοὺς δὲ ὀφθαλμοὺς περιαιρετοὺς ἔχουσι | Και τα μάτια έχουν πρόσθετα |
| καὶ πολλοὶ τοὺς σφετέρους ἀπολέσαντες | και πολλοί αν χάσουν τα δικά τους |
| παρ’ ἄλλων χρησάμενοι ὁρῶσιν. | βλέπουν χρησιμοποιώντας αυτά που παίρνουν από τους άλλους. |
| Τινὲς δὲ καὶ πολλοὺς ἀποθέτους ἔχουσιν, οἱ πλούσιοι. | Κάποιοι, οι πλούσιοι, έχουν πολλά αποθηκευμένα, για ώρα ανάγκης. |
| Κάτοπτρον δὲ μέγιστον κεῖται ὑπὲρ φρέατος οὐ πάνυ βαθέος. | Και ένας πολύ μεγάλος καθρέφτης βρίσκεται πάνω από ένα όχι πολύ βαθύ πηγάδι. |
| Ἂν μὲν οὖν εἰς τὸ φρέαρ καταβῇ τις, | Κι αν κάποιος κατεβεί στο πηγάδι, |
| ἀκούει πάντων τῶν ἐν τῇ γῇ λεγομένων, | ακούει όλα όσα λέγονται στη γη, |
| ἐὰν δὲ εἰς τὸ κάτοπτρον ἀποβλέψῃ, | κι αν κοιτάξει προσεκτικά προς τον καθρέφτη, |
| πάσας μὲν πόλεις, πάντα δὲ ἔθνη ὁρᾷ. | βλέπει όλες τις πόλεις και όλα τα έθνη. |
| Τότε καὶ τοὺς οἰκείους ἐγὼ ἐθεασάμην | Τότε είδα κι εγώ τους συγγενείς μου |
| καί πᾶσαν τὴν πατρίδα, | και όλη την πατρίδα, |
| εἰ δὲ κἀκεῖνοι ἐμὲ ἑώρων, | αν όμως κι εκείνοι μ’ έβλεπαν, |
| οὐκέτι ἔχω εἰπεῖν. | δεν μπορώ καθόλου να το πω. |
| Ὅστις δὲ ταῦτα μὴ πιστεύει οὕτως ἔχειν, | Όποιος δεν πιστεύει ότι αυτά έτσι είναι |
| ἂν ποτε καὶ αὐτὸς ἐκείσε ἀφίκηται, | αν κάποτε κι αυτός φτάσει εκεί, |
| εἲσεται ὡς ἀληθῆ λέγω. | θα καταλάβει ότι λέω αλήθεια. |

© Ελληνικός Πολιτισμός - Γιάννης Παπαθανασίου